પરંતુ ચહેરા પરનો મલકાટ થોડા સમય પછી જતો રહે છે જ્યારે રાનીનાં લગ્ન રદ જાહેર થાય છે. દાદી અને માતા-પિતા જેમનાં ચહેરા પર ખુશી સમાતી નહોતી, એ ક્યાંક ખોવાઈ જાય છે. જાણે એ પળ આપણને જિંદગી વિશે કહેતી હોય કે ક્યારે શું થશે એ નક્કી નથી! 'રાંઝા' ગીત રાનીનો પ્રેમ છિનવાઈ જવાનાં રૂપક તરીકે છે, આ ગીતનાં પંજાબી શબ્દોનો મેં ઝાઝો અર્થ શોધવાનો પ્રયત્ન નથી કર્યો, પણ, એટલી જાણ છે કે એ પળની અંદર બધા પોતાની રીતે સુકૂન શોધવાનો પ્રયત્ન કરી રહ્યા છે, જે સુકૂન એ પળની અંદર દૂર દૂર સુધી એમની માટે ક્યાંય નથી. એ એક પળમાં રાનીની જિંદગી બદલાઈ ગઈ.